బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
అటకెక్కిన మోహన్‌లాల్ వెయ్యి కోట్ల సినిమా!
యూఏఈకి చెందిన వ్యాపారవేత్త బీఆర్ శెట్టి ఈ చిత్రాన్ని నిర్మిస్తున్నట్లు ప్రకటించారు. మోహన్‌లాల్ ప్రధాన పాత్ర పోషిస్తారని, శ్రీకుమార్ మీనన్ దర్శకత్వం వహిస్తారని చెప్పారు. ఎంతో గొప్పగా ప్రకటించిన ఈ ప్రాజెక్ట్ ఇప్పుడు అటకెక్కింది.
Samayam Telugu | Updated:
Apr 4, 2019, 09:07PM IST
అటకెక్కిన మోహన్‌లాల్ వెయ్యి కోట్ల సినిమా!
భారత సినీ చరిత్రలో అత్యంత భారీ బడ్జెట్ చిత్రం అన్నారు. ‘బాహుబలి’ని తలదన్నే సినిమా అన్నారు. రూ.1000 కోట్ల బడ్జెట్‌తో కనీవినీ ఎరుగని రీతిలో తీస్తామన్నారు. ఏదీ జరగలేదు. కనీసం ప్రారంభం కాకుండానే సినిమా ఆగిపోయింది. 2017లో మలయాళ సినీ పరిశ్రమలో ఈ ప్రతిష్టాత్మక ప్రాజెక్ట్‌ను ప్రకటించారు. మహాభారత కథను భీముడి కోణంలో చెప్పే ఎం.టి.వాసుదేవన్ నాయర్ రచించిన ‘రందమూలం’ నవల ఆధారంగా రూ.1000 కోట్ల బడ్జెత్‌తో పాన్ ఇండియా చిత్రంగా నిర్మిస్తామన్నారు. యూఏఈకి చెందిన వ్యాపారవేత్త బీఆర్ శెట్టి ఈ చిత్రాన్ని నిర్మిస్తున్నట్లు ప్రకటించారు. మోహన్‌లాల్ ప్రధాన పాత్ర పోషిస్తారని, శ్రీకుమార్ మీనన్ దర్శకత్వం వహిస్తారని చెప్పారు. ఎంతో గొప్పగా ప్రకటించిన ఈ ప్రాజెక్ట్ ఇప్పుడు అటకెక్కింది.
‘రందమూలం’ సినిమా పక్కన పెట్టేసినట్లు స్వయంగా నిర్మాత శెట్టి వెల్లడించారు. ఇటీవల మీడియాతో మాట్లాడిన శెట్టి.. తనకు, దర్శకుడికి సృజనాత్మక విభేదాలు రావడం వల్లే ప్రాజెక్టును పక్కన పెట్టేశామన్నారు. ‘ఈ సినిమాను నిర్మించడానికి నేనెప్పటికీ సిద్ధమే. నిజమైన భారతీయుడిగా నాకు ఆ కమిట్‌మెంట్ ఉంది. మన చరిత్రను అన్ని భాషల్లో ప్రపంచ వ్యాప్తంగా విస్తరించాలన్న ఉద్దేశంతోనే నేను ఈ సినిమాను నిర్మించాలనుకున్నా’ అని శెట్టి చెప్పారు. మరో దర్శకుడు దొరికితే సినిమా తీయడానికి సిద్ధంగా ఉన్నానన్నారు.
అయితే, సినిమా ఆగిపోవడంపై మరో కథనం వినిపిస్తోంది. తన నవల ఆధారంగా ఈ సినిమాకు వాసుదేవన్ స్క్రీన్ ప్లే కూడా రాశారు. ఆయన దర్శకుడికి స్క్రిప్టును అందించి నాలుగేళ్లు గడిచిపోయింది. ఇప్పటికీ సినిమా ప్రారంభం కాకపోవడంతో వాసుదేవ్‌కు కోపం వచ్చింది. తాను ఈ సినిమా కోసం తీసుకున్న అడ్వాన్స్ తిరిగిచ్చేయడానికి సిద్ధపడ్డ వాసుదేవన్.. తన స్క్రిప్టు కూడా వెనక్కి ఇచ్చేయాల్సిందిగా డిమాండ్ చేసినట్లు సమాచారం. అందువల్లే సినిమా ఆగిపోయిందని అంటున్నారు.
చిత్ర బృందానికి నాలుగేళ్ల ముందు తాను స్క్రిప్టు ఇచ్చి.. మూడేళ్ల కాలానికి ఒప్పందం చేసుకున్నానని కొన్ని నెలల క్రితం వాసుదేవన్ వెల్లడించారు. అప్పటికీ సినిమా ప్రారంభం కాకపోవడంతో మరో ఏడాది ఒప్పందాన్ని పొడిగించానన్నారు. అయినప్పటికీ మొదలుకాలేదని, ఎప్పుడు ప్రారంభమవుతుందో కూడా తెలియదని వాసుదేవన్ విమర్శించారు. వాస్తవానికి ఈ సినిమాలో ఓ పాత్ర కోసం సూపర్ స్టార్ మహేష్‌బాబును సంప్రదించారు. పాన్ ఇండియా చిత్రంగా మలిచేందుకు దేశంలోని అన్ని భాషలకు చెందిన నటీనటులను ఈ సినిమాలో భాగం చేద్దామనుకున్నారు. ఏదీ జరగలేదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.